Skrzyczne – nojwiynkszo gōra we Ślōnskim Beskidzie, je 1257 metrōw n.p.m wysoko. Położōno je kole miasta Szczyrk. Na Skrzyczne prowadzōm turystyczne cesty ze Szczyrku (lo ludzi, kerzi wlazujōm piechty a jeżdżōm na kołach) a tyż i zajlbana, kero je fest popularno. Na wiyrchu wybudowano we 1933 turystyczne schrōnisko (dzisiej noleży do PTTK), a we 1992 metalowo wieża (Radyjowo-Telewizyjowy Nadowczy Ôstrzodek, RTON Skrzyczne).